Όπως σε όλες τις περιπτώσεις έτσι και εδώ υπάρχουν υπέρ και κατά που πρέπει να ζυγίσεις προσεκτικά πριν προχωρήσεις. Το να βρεις δικά σου ανταλλακτικά απευθύνεται σε γνώστες του αντικειμένου, καθώς υπάρχει ρίσκο να αγοράσεις ανταλλακτικά online που δεν ταιριάζουν (στατιστικά τα online αιτήματα επιστροφών αγγίζουν το 25%!), ενώ φυσικά το συνεργείο που θα ζητήσεις να στα τοποθετήσει δεν πρόκειται να αναλάβει ευθύνη εάν κάτι πάει στραβά ή υπάρξει αστοχία. Αν από την άλλη, νιώθεις σίγουρος για τις ικανότητες σου στον τομέα της online αναζήτησης ανταλλακτικών, αλλά και θεωρείς ότι έχεις προσωπική σχέση εμπιστοσύνης με το συνεργείο σου, τότε μην διστάσεις.